দিল্লির বায়ুদূষণ পর্যবেক্ষণ যন্ত্র অকেজো, এবার কী হবে?

দিল্লি: দিল্লির দূষণে (Delhi Pollution) নয়া তথ্য, রাজধানীতে বিকল প্রায় সব দূষণ মাপার যন্ত্র। এই বিষয়ে মামলায় সোমবার সুপ্রিম কোর্টে একথা জানান অন্যতম আইনজীবী। প্রধান বিচারপতি বিআরগাভাইয়ের বেঞ্চে ওই আইনজীবী জানান, দীপাবলির সময় ৩৭টির মধ্য মাত্র ৯টি দূষণ মাপক ব্যবস্থা কার্যকর ছিল। রাজধানীর দূষণ কমাতে কী ব্যবস্থা নেওয়া হয়েছে, সে ব্যাপারে দিল্লির দূষণ নিয়ন্ত্রণের দায়িত্বে থাকা সংস্থাগুলির থেকে রিপোর্ট তলব করেছেন প্রধান বিচারপতি।

দিল্লি আবারও দূষণের (Delhi Pollution) ধোঁয়ায় আচ্ছন্ন। বৃহস্পতিবার সকাল থেকে ফের ঘন ধোঁয়াশায় ঢাকা রাজধানী। রাতারাতি বাতাসের মান ভয়ঙ্করভাবে খারাপ হয়ে পড়ে। দীর্ঘ প্রতীক্ষার পর যে কৃত্রিম বৃষ্টির আশা করা হয়েছিল, সেটাও ব্যর্থ। আইআইটি কানপুরের সহযোগিতায় দিল্লি সরকার যে ক্লাউড সিডিং বা মেঘে রাসায়নিক প্রয়োগ করে বৃষ্টি ঘটানোর পরীক্ষা চালায়, তা সম্পূর্ণ ব্যর্থ হয়েছে।

আরও পড়ুন: কাক ভোরে ইমেল, ছাঁটাই অ্যামাজনের ১৪ হাজার কর্মী

শুধু রাজধানী নয়, নয়ডা, গাজিয়াবাদ ও গুরগাঁওয়ের মতো শহরগুলিও ‘ভেরি পুওর’ ক্যাটেগরিতে নেমে এসেছে। আবহাওয়া দফতর অবশ্য জানিয়েছে, নোয়ডা, দাদরি, গ্রেটার নয়ডা, ফরিদাবাদ ও হরিয়ানার কিছু অংশে হালকা বৃষ্টি হতে পারে দিনের শেষে। কিন্তু সেই আশ্বাসে স্বস্তি পাচ্ছেন না কেউ।